
Text rozhodnutia
Súd: Krajský súd Bratislava Spisová značka: 4S/119/2011 Identifikačné číslo súdneho spisu: 1011201180 Dátum vydania rozhodnutia: 20. 01. 2012 Meno a priezvisko sudcu, VSÚ: JUDr. Soňa Langová ECLI: ECLI:SK:KSBA:2012:1011201180.1 Uznesenie Krajský súd v Bratislave v právnej veci žalobcu: Okresná prokuratúra v Bratislave IV, Saratovská ul. č. 1/A, 844 61 Bratislava proti žalovanému: Mestská časť Bratislava Karlova Ves, Nám. Sv. Františka č. 8, 842 62 Bratislava, o návrhu na vyslovenie nesúladu Všeobecne záväzného nariadenia Mestskej časti Bratislava Karlova Ves č. 64/2001 zo dňa 24.4.2001 o dodržiavaní čistoty a poriadku na území Mestskej časti Bratislava Karlova Ves so zákonom č. 369/1990 Zb. o obecnom zriadení v znení v znení neskorších predpisov takto r o z h o d o l : Krajský súd v Bratislave konanie z a s t a v u j e. Žiaden z účastníkov nemá právo na náhradu trov konania. o d ô v o d n e n i e : Žalobou doručenou súdu dňa 7.7.2011 sa žalobca domáhal vyslovenie nesúladu Všeobecne záväzného nariadenia Mestskej časti Bratislava Karlova Ves č. 64/2001 zo dňa 24.4.2001 o dodržiavaní čistoty a poriadku na území Mestskej časti Bratislava Karlova Ves so zákonom č. 369/1990 Zb. o obecnom zriadení v znení v znení neskorších predpisov. Podaním doručeným súdu dňa 29.11.2011, pred prejednaním veci, vzal žalobca svoj návrh v celom rozsahu späť s odôvodnením, že Mestská časť Bratislava Karlova Ves s účinnosťou od 1.10.2011 zrušila napadnuté Všeobecne záväzné nariadenie č. 64/2001. Podľa ust. § 250h ods. 2 O.s.p., až do rozhodnutia súdu môže žalobca vziať žalobu späť, ak žalovanému medzitým vznikli trovy konania, rozhodne súd o ich náhrade. Podľa ust. § 250 d) ods. 3 O.s.p., súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods. 2). Odvolanie proti uzneseniu je prípustné. Na základe uvedených dôvodov súd konanie zastavil. O trovách konania súd rozhodol podľa § 246c ods. 1 O.s.p. v spojení s ust. § 146 ods. 2, písm. c) O.s.p. s prihliadnutím na ust. § 250h ods. 2 O.s.p. tak, že účastníkom nepriznal právo na náhradu trov konania, pretože na iný postup nebol právny dôvod. Rozhodnutie bolo odhlasované členmi senátu v pomere hlasov 3 : 0. Poučenie: Proti tomuto uzneseniu možno podať odvolanie do 15 dní odo dňa jeho písomného doručenia na Najvyšší súd Slovenskej republiky, prostredníctvom Krajského súdu v Bratislave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

